【有比較有傷害】潘頓依家91W 上季同期係123W!
2024年04月21日 18:34
東網電視
更多新聞短片
剛剛周末,潘頓再一次食白果,已經連續3期交白卷,成績真係差到冇朋友,睇番現時跑咗65期賽事,潘頓係得91場頭馬揸手,大家知唔知佢上季同期贏幾多馬?係123W!即係足足少咗32場W,少咗4分1頭馬有多呀~有比較有傷害,一比較就知潘頓成績有幾差了,仲要係冇咩傷冇咩病冇點停賽,完全係0籍口添呀...
再睇多個數據,上季同時段潘頓係贏多達82匹大熱W,勝出率高達36.1%,但今季同一時段,潘頓只係贏到52匹大熱門W,足足少30隻,勝出率都大幅下跌到24.8%,唔通依家潘頓真係退休心態,咩都唔Care?